महिला सहकर्मी से छेड़छाड़ पर जीजेयू में क्लर्क सस्पेंड
दो माह पहले महिलाकर्मी ने दी थी शिकायत
गुरुजंभेश्वर यूनिवर्सिटी में महिला सहकर्मी के साथ छेड़छाड़ करने के मामले में जीजेयू प्रशासन ने एक क्लर्क को सस्पेंड किया है। आरोपी क्लर्क यूनिवर्सिटी के प्रशासनिक ब्लाक में स्थित एक ब्रांच में कार्यरत है। फिलहाल मामले की जांच के लिए कमेटी का गठन कर दिया गया है। महिला कर्मी ने यूनिवर्सिटी प्रशासन को दी शिकायत में कहा है कि आरोपी क्लर्क राजेश पूनिया उसे लगातार घूरता रहता है। शिकायत मिलने के बाद प्रशासन ने आरोपी क्लर्क को सस्पेंड कर दिया है। मामले की शिकायत लगभग दो माह पहले की गई थी। उसके बाद प्रशासन ने इसकी जांच के लिए चीफ वार्डन प्रोफेसर एसडी कुंडू, प्रोक्टर संदीप राणा सहित अन्य अधिकारियों की कमेटी का गठन किया है। गौरतलब है कि इससे पूर्व भी एक कर्मचारी द्वारा छात्रा के साथ छेड़छाड़ के मामले को लेकर यूनिवर्सिटी में हंगामा हो चुका है। छात्रा के परिजनों ने कर्मचारी यूनिवर्सिटी परिसर में ही पिटाई कर दी थी।
इस मामले को लेकर भी यूनिवर्सिटी में कई दिनों तक विवाद चलता रहा था। अब एक बार फिर से कर्मचारी द्वारा महिला सहकर्मी के साथ छेड़छाड़ का मामला सामने के बाद प्रशासन सकते में गया है। हालांकि मामला तूल पकड़े इससे पहले ही प्रशासन ने आरोपी क्लर्क को सस्पेंड कर दिया है।
^छेड़छाड़ के आरोपी क्लर्क को सस्पेंड कर दिया गया है और इस मामले की अभी जांच चल रही है।\\\'\\\' प्रो.संदीप राणा, प्रोक्टर, जीजेयू।
hne_Deva hin_Deva hin_Deva hin_Deva hin_Deva